Richard Gere word wéér pa – op 69 | Netwerk24
Richard Gere word wéér pa – op 69
Die Amerikaanse akteur Richard Gere het op 69-jarige ouderdom weer pa geword.
Dié ster van onder meer die rolprente Pretty Woman (1990), Runaway Bride (1999) en Shall We Dance? (2004) se 36-jarige vrou, Alejandra Silva, het Saterdag in New York die lewe geskenk aan ’n seuntjie, berig The Sun.
Niemand weet nog wat die kleinding se naam is nie, berig The Mirror.
Gere en Silva het verlede jaar in die geheim getrou nadat hulle aanvanklik in 2014 in Italië ontmoet het.
Silva het haar swangerskap verlede jaar bevestig toe sy ’n foto geplaas het van die Dalai Lama wat aan haar maag raak sodat hy haar swangerskap kan seën.
Express berig dat Gere glad nie bekommerd is daaroor om ’n ouer pa te wees nie.
“Ek is die gelukkigste man in die heelal. Hoe kan ek nie wees nie? Ek is getroud met ’n pragtige, sensitiewe, snaakse vrou wat daaraan toegewy is om mense te help en sy is ’n fantastiese ma.”
Meer oor: Richard Gere | Swangerskap | Celebs
FOTO’S: Hoe ronder, hoe mooier
Amy Schumer verwag eersteling